**Mеждународна научна конференция на тема:“Цветан Тодоров: от кое място говори l'HOMME DÉPAYSÉ**

ръководител проф.Александър Кьосев

Проведен беше научен форум с международно участие, посветен на един от големите европейски учени и интелектуалци от български произход – проф. Цветан Тодоров. В него редица български и чужди учени предложиха интересни анализи, направени от различни национални и методологически гледни точки, които представят от многостранна перспектива сложното творчество и многопосочния научен и интелектуален път на Цветан Тодоров. Чрез проведената конференция се осъществи успешно сътрудничество с основния партньор-съорганизатор - Дома на науките за човека, частна научна организация, създала серия от ключови конференции в България, посветени на такива големи учени като: 5 Умберто Еко, Юрген Хабермас, Райнхард Козелек, Жак Дерида, Пол Рикьор, Франсоа Фюре, Пиер Нора и др. Конференцията, посветена на Цветан Тодоров се подрежда в този забележителен ред от научни събития. В конференцията участваха и проф. Люк Фери – дългогодишен съмишленик на Тодоров, Катрин Понтеван – съ-автор на библиографичната му книга Dévoirs et Délices: une vie de passeur, както и неговите дългогодишни изследователи Карин Збинден, Лариса Ботнари и Стефано Лазарин. Сериозен принос беше даден и от участието на българските изследователи. През 2020 година ще бъдат публикувани преработени текстове, представени на конференцията, в две издания: на български език в „Актове“ и на френски език в Divinatio 48. Също така през 2020 година се очаква да излезе брой, посветен на Цветан Тодоров, на академичното електронно списание за изкуства и култура „Пирон“, което също ще публикува текстове, представени на конференцията. По предложение на Факултетния съвет на ФФ в края на м.ноември 2019 г. беше връчено почетното звание Доктор хонорис кауза на СУ на проф. Люк Фери, основен участник в конференцията, с което се даде достоен финал на този мащабен и значим по своята същност форум.